YHTEISTYÖRYHMÄN KOKOUS

Aika		11.12.2002 klo 13-15.30

Paikka		OPM, Pohjoisranta 4 A 9, neuvotteluhuone 303

Läsnä 		Tarja Kaira-Hiekkavuo OPM puheenjohtaja
Virpi Johansson, eduskunta
		Johanna Hartman STM
		Ritva Järvinen TM
		Ulla Virtasalo YM
		Taina Tiainen UM
		Manu Herna SM
		Aki Hietanen OM
		Pekka Kuittinen VNK
		Leena Vanhanen VNK
		Irja Peltonen VM
		Anne Miettinen LVM
		Eeva-Liisa Tuomi-Kyrö PLM
		Hannele Anttila MMM
		Maija Jussilainen VM sihteeri

1	Kokouksen avaus
Puheenjohtaja avasi kokouksen.

2	Edellisen kokouksen pöytäkirja
Hyväksyttiin kokouksen 6.11.2002 pöytäkirja.

3	Senaattori 2; ohjelmajohtamisen tietotuki
Pekka Kuittinen esitteli Senaattori 2 –hankkeen vaihetta. Hanke on päättymässä. Tiimi-Foorumin taulut on avattu lähes kaikki Senaattorissa, loput avataan vuoden loppuun mennessä. Valtipan ryhmien taulut on siirretty ja niitä toivotaan käytettävän.

Personointi alkaa olla hyvällä mallilla, aihealueet pitää valita, kun aineistoa viedään Senaattoriin. VNTHY onluvannut hakemistopalvelua lokakuuksi 2003, jolloin laajempi personointi käy mahdolliseksi.

Valtipalaisille on tehty/ollaan tekemässä käyttäjätunnuksia Senaattoriin.
Ohjelmajohtamisen tietotuen pilottia valmistellaan 15.1.2003 ja 3.2.2002  HAUSin järjestämään ministeriöiden johdolle tarkoitettua koulutusta silmällä pitäen. Ohjelmajohtaminen valtioneuvostossa : uusi menettely ja uudet asiakirjat –raportti on ilmestynyt. Se jaetaan Valtipa-yhteistyöryhmän jäsenille. 

Keskustelussa nostettiin esille
- valtipalaisilta toivotaan kommentteja ohjelmajohtamisen tietotuen asiakirjoihin (Ohjelmajohtaminen Senaattorissa: Visio, Käyttötapaukset, Sidosryhmien odotukset) mahdollisimman pian ennen 15.1.2003
- Valtipa toimii pilottina Senaattorin projektihuoneen työtilassa; Valtipan asiakirjoja voi tallentaa ja käsitellä Senaattorissa
- pohdintaa, millaisia vaatimuksia ohjelmajohtamisen tietotuesta aiheutuu tietopalveluille, mihin tietopalvelujen resursseja on tarpeen suunnata.
- tietopalveluilla on tärkeä rooli tietotuen organisoinnissa; tietoympäristöryhmä osallistuu tietotuen toteuttamiseen, mutta ei kanna päävastuuta siitä, Elkiä käytetään hyväksi.
- ohjelmajohtamisen asiakirjoihin on syytä perehtyä
- VNK:aan palkattava määräaikaistä tietoasiantuntijaa ei ole vielä palkattu
- VNK:ssa on toimeenpanohanke, Hare nro VNK017:00/2002  http://hare.vn.fi/mHankePerusYpSelaus.asp?h_iId=7790
- HAUS on valmis järjestämään ohjelmajohtamisesta tietopalveluhenkilöille samansisältöistä koulutusta kuin ministeriöiden johdolle
- avoimen yhteistyön henki on tärkeää, ei ole toisilleen vastakkaisia osapuolia, vaan olemme kaikki valtioneuvostossa töissä

3	Ministeriöiden palkkausjärjestelmät ja tietopalveluhenkilöstön sijoittuminen järjestelmissä; virkanimikkeet
Ministeriöiden edustajat kertoivat ministeriöidensä palkkausjärjestelmien tilanteesta.
SM  Palkkausjärjestelmä on ollut käytössä vuodesta 1997 lähtien. Järjestelmää sovelletaan eri tavoin eri osastoissa. Osa palkasta tehtävän perusteella, osa henkilökohtaisen suorituksenperusteella. Tehtävät on jaettu 9 ryhmään. Suoritukset pisteytetään. Raha tulee vasta maaliskuussa edellisen vuoden suoritusten mukaisesti. Käytössä on takuupalkka: palkka ei voi laskea, mutta pisteytyksen mukaisesti se kyllä voi laskea. SM:ssä järjestelmä on todettu vanhanaikaisesksi; siinä on mukana ikä/kokemuslisä. Nimikkeitä ei ole uudistettu.  
VM Vuonna 2003 otetaan käyttöön Palkkavaaka, jota on räätälöity VM:lle. Tehtävänmukaisia vaativuusryhmiä 4-13, 4 tasoa kunkin ryhmän sisällä. Henkilökohtaisen suorituksen perusteella maksettava palkanosa on  maksimissaan 40% palkasta. Suorituksen arviointikriteerit ovat ammatinhallinta, aikaansaavuus ja yhteistoiminta – näitä asioita VM haluaa palkita ja sillä ohjata työntekijöitä haluamaansa suuntaan. Esimiehet on koulutettu järjetelmään 2 kertaa, koko henkilökunta kertaalleen. Irja Peltonen totesi, että Valtipan laaturyhmässä keskustellaan kevään aikana siitä, mitä aikaansaavuus, yhteistoiminta ja ammatinhallinta tietopalvelussa ovat.
LVM Järjestelmä on myös Columbus. Käyttöönotto oli 1.2.2002. Palkka muodostuu tehtävänmukaisesta osasta ja henkilökohtaisen suorituksen mukaisesta osasta.. Vaativuustasoja on 1-15 ja henkilökohtainen palkanlisä on enintään 43 %.

YM Koko ympäristöhallinnon palkkausuudistusta koskeva hanke aloitettiin vuonna 1997 ja  järjestelmäksi valittiin Columbus. Viisi vuotta on nyt harjoiteltu laatimalla tehtäväkuvia ja käymällä kehityskeskusteluja sekä tehty hahmotelma nimikkeiden sijoittumisesta vaativuusluokkiin 1-15.  Vuonna 2003 järjestelmää kehitetään ja sopimusluonnosta valmistellaan ensin pilotoimalla aluehallinnossa. Ministeriössä ja Suomen ympäristökeskuksessa harjoitellaan vielä.

STM Columbus-järjestelmää on harjoiteltu, tehtäväkuvaukset on tehty ja
henkilökohtaisia suorituksia arvioitu. Järjestelmän käyttöönotosta ei päästy
sopimukseen (käyttöönotto kaatui Akavan vastustukseen); hanke käynnistymässä
uudestaan, mutta ei välttämättä Columbuksen pohjalta. Tietopalvelussa
tehtäväkuvaukset ovat käytössä ja niitä käytetään tuloskeskusteluissa.

TM Tilanne on samanlainen kuin STM:ssä; ammattijärjestöt eivät hyväksyneet suunniteltua järjestelmää. Aikaisintaan vuonna 2004 käynnistetään uudestaan. Tehtäväkuvat on tehty.
Kansallisarkisto KA:ssa on myös tehtävänmukainen ja henkilökohtainen osa. Vaativuusryhmiä on 4-12, vaativuustasot on määritelty, kunkin ryhmän sisällä on käytössä skaala 1-5.  Henkilökohtinen osa on korkeintaan 40% palkasta. Vaativuusryhmittely antaa välineen ohjata ihmisiä organisaation tavoitteen suuntaan. Järjestelmä palkitsee asiantuntijoiden työtä enemmän kuin ennen. Käytössä on takuupalkka: kenenkään palkka ei laske.
 OM Järjestelmän pohjana on Palkkavaaka. Hyväksyminen on ammattijärjestöistä kiinni; otetaan ehkä käyttöön toukokuussa 2003 tai sen jälkeen.
UM Käytössä on Palkkavaaka, otetaan käyttöön maalis-toukokuussa 2003. Vaativuusluokkatarkistuksia on tehty. Vaativuusluokat 3-13 käytössä, näissä A- ja B-ryhmät; B-ryhmään kuuluvat esimiehet. Ulkoasiainhallinnon virkamiesyhdistys on ollut mukana suunnittelemassa järjestelmää. 
MMM Palkkausjärjestelmähanke alkoi muutama vuosi sitten, mutta keskeytyi. Syksyllä 2002 hanke käynnistyi uudelleen. Tehtävänkuvaukset on tehty ja tehtävien
vaativuuden arviointi on käynnissä tällä hetkellä.

PLM Työ aloitetaan vuonna 2003.
OPM Vuonna 2002 tehtiin tehtäväkuvaukset ja pisteytys, tammikuussa on tiedotustilaisuus henkilökunnalle. Tarkoituksena on ottaa Palkkavaaka käyttöön vuoden 2003 loppuun mennessä.
VNK Hanke on käynnistynyt, tavoitteena on saada aikaan määrittelyt vuonna 2003.  Palkkavaaka on pohjana. 

4	Toimintasuunnitelma vuodelle 2003
Käytiin läpi toimintasuunnitelma ja päätettiin, että korjattu versio toimitetaan vielä kommentoitavaksi valtipalaisille.  Toimintasuunnitelma on hyväksytty kommentointikierroksen jälkeen.
5	Suomen kirjasto –suunnitteluryhmän lausuntopyyntö
Todettiin, että eduskunnan kirjasto ja ympäristöhallinnon kirjastot antavat omat lausunnot Suomen kirjasto –suunnitelmasta. Päätettiin, että Ulla Virtasalo ja Ansa Majuri ovat yhteydessä keskenään ja harkitsevat, valmistelevatko lausunnon Valtipan puolesta.
6	Seuraavat Valtipan kokoukset ja troikka
Valtipan troikassa   kevällä 2003 ovat SM (PJ), OPM, VM ja syksyllä 2003: VM (pj), SM, STM.
Uusi troikka tekee ehdotukset kevään kokouksiksi.
7	Ilmoitusasiat 
•	Valtipan asettaminen vuosille 2003-2004 tekeillä; toteutetaan sähköisenä asiointina
•	Sami Serolan tutkimussuunnitelma Tiedonhankinnan tavoitteet, hakumenetelmät ja lähteiden käyttö  on lähetetty tietoympäristöryhmän jäsenille tiedoksi; kiinnostuneet tietopalvelut ottanevat Sami Serolaan suoraan yhteyttä. 
•	Valtipan 10-vuotisjuhla v. 2003 – Johanna Hartman ilmoittautunut mukaan suunnittelemaan tapahtumaa.
•	Hallinnon tietoluovutusten hinnoitteluhanke: HARE VM097:00/2002
•	Sähköisen asioinnin toimintaohjelma on käynnissä; esittelyyn palataan myöhemmin.

8	Kokouksen päättäminen 
Puheenjohtaja päätti kokouksen 15.30. 

VM
	sihteeri

Kokouksen jälkeen oli kaikille Valtipan ryhmiin osallistuville pikkujoulu samoissa tiloissa. Pikkujouluun oli ilmoittautunut 40 henkilöä.